Isem-is di lkwaɣeḍ Abed Allah Muḥya, d amedyaz yerna d amaru s teqbaylit, ilul deg wass n umenzu n buǧember 1951 deg Iɛezzugen. Deg useggas n 1968 yuwi-d akayad n l bac seg yimezwura ikecmen ɣer tesdawit n Lezzayer anda yeɣra tusnakt. Muḥend U Yeḥya zegga yettnadi ɣef wayen yeffren di temsal icudden ɣef tmaziɣt. Yexdem yiwen n usefru iwumi iqqar « Ayen bɣiɣ »,* yeɣrat-id i tikelt tamezwarut i yemdukal-is akked Mulud Mɛemmeri di tirza-nsen ɣer Tala n Yilef, Mulud Mɛemmri iga-as ifadden i Muḥya akken ad ikemmel deg ubrid-a id yuwi acku iɛǧeb-as aṭas wayen yexdem, yettwali d akken yezmer ad yeglu s wayen meqqren i tsekla n tmaziɣt.